Ernest Hecht

Ernest Hecht  (21 September 1929 – 13 Februari 2018)Katherine Cowdrey, "'Wise and witty' Ernest Hecht dies, aged 88" , The Bookseller, 13 Februari 2018. ialah seorang penerbit, produser, dan dermawan. Pada tahun 1951, beliau mengasaskan Souvenir Press Ltd, iaitu salah sebuah daripada segelintir syarikat penerbitan bebas yang sangat sedikit yang tersisa di Great Britain. Pada tahun 2003, beliau mendirikan Ernest Hecht Charitable Foundation ("Yayasan Kebajikan Ernest Hecht")."Ernest Hecht" , The Ernest Hecht Charitable Foundation. Hecht diperihalkan oleh The Bookseller sebagai "salah seorang daripada sebilangan penghijrah yang mengubah wajah penerbitan British selepas Perang Dunia Kedua bersama-sama dengan George Weidenfeld, Paul Hamlyn, dan André Deutsch",Sarah Shaffi, "Swainson, Hecht, Campbell and Bond honoured by Queen" , The Bookseller, 12 Jun 2015. dan telah digelar "yang terakhir dalam kalangan penerbit agung".Sally Chatterton, "Who is the publisher who makes the best impression?" , The Independent, 4 Mei 1999. Beliau dianugerahi OBE dalam Senarai Kehormat Hari Keputeraan Ratu atas jasa kepada Penerbitan dan Amal Jariah pada Jun 2015."Queen's birthday honours list 2015: OBE" , The Guardian, 12 Jun 2015. Pada Ogos 2015, beliau dianugerahi penghormatan oleh Presiden Brazil dengan Darjah Rio Branco, yang dipersembahkan kepada Hecht pada sebuah upacara oleh Duta Besar Brazil di London.JusBrasil , 12 Ogos 2015.

Kehidupan awal
Ernest Hecht, yang lahir pada tahun 1929 di Czechoslovakia sebagai anak lelaki kepada pengeluar pakaian Richard dan Annie Hecht,"Obituary: Ernest Hecht" , The Times, 14 Februari 2018. tiba di Britain sebagai anak Kindertransport (pelarian Yahudi) pada tahun 1939; seingat beliau: "Di dalam kereta api ke England sebagai seorang pemuda, saya ingat [semasa saya] muntah pada salah seorang Gestapo. Ibu saya mesti takut tetapi lelaki itu berkata bahawa itu tidak mengapa kerana dia sendiri mempunyai anak juga." Beliau dibawa ke tempat selamat di Wiltshire, kemudian ke Minehead, Somerset. Pada pertengahan tahun 1940-an, beliau menghadiri Quintin School di Regent Street, London (kemudian menjadi Quintin Kynaston School di Swiss Cottage),C. S. Breslauer, "Letter: Ernest Hecht obituary" , The Guardian, 27 Mac 2018. dan selanjutnya menceburi Ilmu Ekonomi dan Perdagangan di Kolej Universiti Hull.Liz Thomson, "Ernest Hecht obituary" , The Guardian, 19 Februari 2018.

Penerbitan
Hecht memulakan Souvenir Press pada tahun 1951 di bilik tidur beliau di pangsapuri ibu bapa beliau dengan pinjaman £250, "katil, meja, mesin tapi, dan telefon di lorong bilik", buku pertama beliau, iaitu "sebuah buku kulit lembut tentang kriket yang berjudul Len Hutton: The World's Greatest Batsman, dikarang oleh seorang rakan kolej dan diruncitkan pada dua keping syiling (sepuluh sen)."Ernest Hecht, "Balancing the books" , Logos, 19/4, 2008, hlm. 178. Hecht berjaya membangunkan perniagaan dan menjalankan syarikat selama lebih daripada enam dekad.

Dalam pada menghasilkan pelbagai judul ganjil ("Pengarang-pengarang beliau berbagai-bagai daripada tokoh revolusi Argentina Che Guevara hingga pembabad komik daripada golongan atasan British, PG Wodehouse, daripada pengembara Kon Tiki Norway Thor Heyerdahl hingga legenda tarian tap Fred Astaire...")Dan Carrier, "Guevara publisher Ernest Hecht joins Julia Hobsbawm and Caroline Criado-Perez in birthday honours list"  , Camden New Journal, 18 Jun 2015. dari sebuah pejabat yang jelas-jelas tidak kemas di Bloomsbury,Valerie Grove, "Many happy returns to a publishing phenomenon" , The Times, 22 Oktober 2011. Hecht dipetik apabila berkata: "Sesiapa mampu mencipta senarai kesusasteraan berkelas tinggi bagi judul-judul berprestij. Ada lebih kebaikan untuk mempunyai senarai seimbang, yang merangkumi buku-buku yang menghasilkan wang dan mungkin judul-judul lebih layak yang tidak [menghasilkan wang]. Petua saya ialah bahawa tugas pertama kepada pengarang ialah mengekalkan kemampuan pembayaran."Gareth Powell, "Ernest Hecht, the great eccentric" , Sorgai, 9 September 2014. Walau apa pun, beliau, yang bercirikan penyambut risiko, juga mengungkapkan pandangan bahawa, sebagai penerbit: "Kita mempunyai kebebasan, dan saya terdorong untuk berkata, tugas, untuk menerbitkan buku-buku tentang minat kecil dan judul-judul yang masanya mungkin belum tiba atau gagasan-gagasan yang mencabar kebijaksanaan yang diterima."John Gulliver, "The freedom to publish and the duty to challenge"  , Camden New Journal, 27 Oktober 2011. Seperti yang dikatakan oleh beliau dalam temu duga dengan Matthew Engel: "Peraturan penerbitan bebas ialah bahawa tiada peraturan."Matthew Engel, "Nobel prize winners and stocking fillers – 65 years in the murky waters of London publishing" , The Guardian, 2 April 2016.

Souvenir Press telah mempunyai lebih daripada 500 judul bercetak menjelang kematian Hecht pada tahun 2018 dan mempunyai judul-judul terlaris di kedua-dua belah Atlantik. Siri buku yang diterbitkan oleh Souvenir termasuk Condor Books, Human Horizons,Human Horizons Series (Souvenir Press) - Book Series List , publishinghistory.com. Dicapai pada 18 September 2024. dan Independent Voices.Independent Voices (Souvenir Press) - Book Series List , publishinghistory.com. Dicapai pada 18 September 2024. Hecht merayakan ulang tahun ke-65 syarikat itu pada April 2016.John Gulliver, "Importance of being Ernest"  , Camden New Journal, 14 April 2016. Beliau menerbitkan lima penerima Nobel, termasuk novelis Norway Knut Hamsun dan pemuisi Chile Pablo Neruda.

Hecht menerima anugerah Pencapaian Sepanjang Hayat Anugerah Buku British pada tahun 2001 dan beliau merupakan pengerusi Society of Bookmen."Wily Ernest is still going great guns" , Evening Standard, 25 September 2009.

Rujukan

Pautan luar
 Tapak web Souvenir Press 
 The Ernest Hecht Charitable Foundation 
 Michael Allen, "Ernest Hecht and the Souvenir Press" , Grumpy Old Bookman, 12 September 2007.
 John Gulliver, "The freedom to publish and the duty to challenge" , Camden New Journal, 27 Oktober 2011.
 Matthew Engel, "Nobel prize winners and stocking fillers – 65 years in the murky waters of London publishing" , The Guardian, 2 April 2016.

Obituari
 "Obituary: Ernest Hecht" , The Times, 15 Februari 2018.
 Liz Thomson, "Ernest Hecht obituary" , The Guardian, 19 Februari 2018.
 "Ernest Hecht, independent publisher – obituary" , The Telegraph, 28 Februari 2018.

Kategori:Kelahiran 1929
Kategori:Kematian 2018
Kategori:Alumni Universiti Hull
Kategori:Dermawan British abad ke-20
Kategori:Ejen kesusasteraan
Kategori:Emigran Czechoslovakia ke United Kingdom
Kategori:Emigran Yahudi dari Jerman Nazi ke United Kingdom
Kategori:Pegawai Darjah Empayar British
Kategori:Pelarian Kindertransport
Kategori:Penerbit buku British (orang)
Kategori:Pengasas syarikat penerbitan buku